|  |  |
| --- | --- |
|  | **6.** |
| **TÖRÖKSZENTMIKLÓS VÁROS POLGÁRMESTERÉTŐL** | |
| **ELŐTERJESZTÉS** | |
| A Képviselő-testület 2016. február 25. napján tartandó nyilvános ülésre. | |
|  | |
| Előterjesztő megnevezése: | Markót Imre |
| Iktatószám: | 2-27/2016. F-1. |
| Tárgy: | **Az 5200 Törökszentmiklós, Kossuth Lajos u. 129. szám alatti üzlethelység bérbeadása** |
| Előterjesztés jellege: | Rendelet-tervezet, Határozat-tervezet, Tájékoztató, Beszámoló |
| Döntéshozatal: | **Egyszerű többség** |
| Melléklet: | **1 db határozat-tervezet** |
| Készítette: | Kovács Béla intézményvezető  Balogh Emese vagyongazdálkodási ügyintéző |
| Véleményezésre megküldve: | Pénzügyi és Városfejlesztési Bizottság |
| Törvényességi véleményezésre bemutatva: | 2016. február 15. |

**Tisztelt Képviselő-testület!**

Az önkormányzat vagyonáról és a vagyongazdálkodás szabályairól szóló 30/2004. (VI.25.) számú önk. rendelet 29. § (1) bekezdése értelmében a nem lakás céljára szolgáló helységek bérbeadása pályázattal és közvetlen bérlő kijelöléssel történhet.

**Az 5200 Törökszentmiklós, Köztársaság utca 16/a. szám alatt bejegyzett Fóliasátor Bt.** kérelmet nyújtott be az 5200 Törökszentmiklós, Kossuth Lajos utca 129. szám alatti 15 m2 alapterületű ingatlan bérletére vonatkozóan. A helységben gyermek ruhaneműk árusítását szeretné végezni.

A bérlőként feltüntetett Bt. a Céginformációs portálon megtalálható, a tárolt cégkivonat mellékelve. A bérlő jelöltnek, valamint a képviseletére jogosult Molnár Roland Sándornak az Önkormányzattal szembeni fennálló tartozása nincs.

A helyi rendeletünk vonatkozó rendelkezései értelmében a bérbeadásról a Tisztelt Képviselő-testület jogosult dönteni.

A pályázó **2016. február 26.** napjától, 5 év időtartamra, **2021. február 25.** napjáig kívánja az ingatlant bérelni.

Bérleti díj: 30.000,- Ft/hó + ÁFA.

Pályázó adatai:

Név: Fóliasátor Bt.

Képviselő neve: Molnár Roland Sándor

Székhelye: 5200 Törökszentmiklós, Köztársaság u 16/A.

Adószám: 22391692-2-16

Cégjegyzék száma: 16-06-010163

**Tisztelt Képviselő Testület!**

Kérem a fenti előterjesztés megvitatását és a mellékelt határozati javaslat elfogadását.

**Törökszentmiklós, 2016. február 16.**

**Markót Imre**

**Polgármester**

**\_\_\_ /2016. ( \_\_\_ ) K.t számú**

**Határozat:**

**Az 5200 Törökszentmiklós Kossuth Lajos u. 129. szám alatt lévő ingatlan bérlő kijelöléséről és bérleti szerződés megkötéséről**

Törökszentmiklós Városi Önkormányzat Képviselő-testülete, a 30/2004. (VI.25.) önk. rendeletben biztosított jogkörében eljárva az alábbi döntést hozta:

1. A kizárólagos tulajdonát képező 5200 Törökszentmiklós, Kossuth Lajos u. 129. szám alatt található 15 m2 nagyságú üzlethelyiség bérlőjéül **2016. február 26.** napjától **2021. február 25.** napjáig, **5 éves** határozott időtartamra az 5200 Törökszentmiklós, Köztársaság utca 16/a. szám alatt bejegyzett Fóliasátor Bt.-t jelöli ki.
2. Az ingatlan bérleti díja: **30.000,- Ft/hó + ÁFA**, azaz Harmincezer forint/hó + ÁFA.
3. A bérleti szerződést a 30/2004. (VI.25.) Önk. rendelet alapján kell megkötni.
4. A Törökszentmiklós Városi Önkormányzat Képviselő-testülete felhatalmazza Markót Imre polgármestert a bérleti szerződés aláírására.

Felelős: **Kovács Béla** intézményvezető

Határidő: 2016. február 27.

Fentiekről értesítést nyernek:

1. Markót Imre polgármester
2. Fejes Tibor alpolgármester
3. dr. Majtényi Erzsébet jegyző
4. Városellátó Szolgálat
5. Közpénzügyi osztály
6. Irattár